**Семинар тақырыбы**: «Өзін-өзі тану» пәнін оқытудағы әдістемелік ерекшеліктері»   
**Мақсаты:**   
Әріптестермен « Өзін-өзі» тану пәнінің жаңартылған бағдарлама бойынша жаңа әдіс – тәсілдерімен бөлісу

Қайырлы күн құрметті әріптестер! Сіздерді алда келе жатқан тәуелсіздік мерекесі мен құттықтаймын! Мен сіздермен кездесіп, бірлесе жұмыс жасайтыныма қуаныштымын. Негізінде өзін-өзі тану пәні қандай пән дегенде біз оны рухани адамгершілік білім беру пәні ретінде елестетеміз. Өскелең ұрпақты жақсы сөйлеп, игі іс жасауға үйретіп жүрген осы өзін-өзі тану пәні деп айтсам қателеспеген болар едім. Жалпыадамзаттық құндылықтар болып саналатын адамгершілік мұраларды, рухани-адамгершілік қасиеттерді бүгінгі ұрпақтың бойына сіңіру, жақсылыққа үйрете білу аса маңызды. Өзін-өзі тану пәні әлемдегі ең басты құндылық – адамның өмір сүруі үшін, бақыт үшін, қуаныш үшін жаралғандығына негізделеді. Өмірдің осындай қарапайым ақиқатына – жақсы адам болуға баланы жастайынан үйрету керек. Бұл тұрғыда мұғалімнің рөлі аса зор.

«Өзін –өзі» тану пәнін оқыту мақсаты мәңгілік рухани адамгершілік құндылықтарғы негізделген КЕМЕЛ МІНЕЗДІ,ОЙЫ, СӨЗІ ЖӘНЕ ІСІ БІРЛІКТЕ болатын адам қалыптастыру. Деңгейлік курыстардан өткен соң өз бойымдағы өзгерістерді байқадым. Қазіргі уақытта менің қөзқарасым өзгерді, күнделікті тақырыпқа сай дәйексөзді, аңыз әңгімелерді, шығармашылық жұмыстарды құндылықтармен байланыстырып алуға тырыстым. Ол үшін ізденіс керек. Осы ізденістер арқылы көп тәжірибелер жинадым десемде болады. Өз тәжірибемде балалармен бірге ойланып, өзіме тың жаңалықтарды ашып, дауларды әсіресе жоғарғы сынып оқушылары бар армандарымен, сырларымен мақсаттарымен бөліседі. Сабақта оқушылар өздерін еркін сезінеді, өз ойларын қысылмай айта алады осы арқылы тіл байлықтары артып келеді. «Дос болайық бәріміз», «Адал достық», «Отбасы татулығы» тақырыптарын оқушылардың сахналап көрсетуі,өздерінің әңгіме құрастыра отырып достықтың, отбасының өмірдегі мәні оны бағалай білуге үйренді. Менде төртінші сыныпта мұғалімді көп тыңдамайтын, тынышсыз екі оқушы болған. Биыл 5 сыныпта осы өзін –өзі тану пәні арқылы көп өзгерістерді байқадым. Бірінші олар сөйлемейтін топтық жұмыс барысында оларды көшбасшы ретінде сөйлеуге үйреттім. Үлкендерді сыйлауы өте нашар болды. Осы сыныптың ата-аналарымен «Бала тәрбиесіндегі отбасы құндылықтары» атты семинар өткіздім шешіп, жағдаяттарды оқып, дәйексөздердің мәнін ашуға үйрендім. Сабақ барысында

Тыныштық сәті. «Нұрға бөлену»

**Сабақтың барысы:**

1. **Ұйымдастыру кезеңі.**

5 Т – ережесі:

* 1. Тәртіп.
  2. Талап.
  3. Тыныштық.
  4. Тазалық.
  5. Татулық.  
      Балалар ережені есімізге түсіріп, сыныптың тәртібін сақтап, оқып - білуге талаптанып, тыныштықты орнатып, тазалықты сақтап, бүгінгі күнімізді татулықпен өткізейік.

Ыңғайланып отырыңыздар, денелеріңізді түзу ұстаңыздар. Аяқ - қолыңызды айқастырмаңыз, қолыңызды тізеге немесе үстелге қоюға болады. Көздеріңізді жұмуларыңызды өтінемін.  
Елестетіп көріңіз: Күн нұры сіздің төбеңізден өтіп, кеудеңізге қарай бойлап барады. Кеудеңіздің орта тұсында гүл түйнегі орналасқан. Гүлдің түйнегі нұрдан баяу ашылып келеді. Балғын таза, әсем гүл сіздің әр ойыңызды, әр сезіміңізді, эмоцияңызды тілек қалауыңызды шайып, жүрегіңіздің қауызын ашты. Нұр сәулесі сіздің бойыңызға ақырын тарай бастағанын елестетіңіз. Ол біртіндеп күшейе түсуде. Ой мен осы нұрды қолдарыңызға түсіріңіз. Сіздің қолдарыңыз нұрға бөленіп, сәуле шашуда. Қолымыз тек жақсы, тек ізгі істерді істейді және баршаға көмектеседі. Нұр аяқтарыңызға тарады. Аяқтарыңыз нұр сәулесін шашуда. Олар сізді тек жақсылық жасау үшін жақсы жерлерге апарады. Олар нұр мен махаббат құралына айналды.  
Одан әрі нұр сіздің аузыңызға, тіліңізге тарады. Тіліңіз тек шындықты және жақсы, ізгі сөздер ғана айтады. Нұрды құлақтарыңызға ба ғыттаңыз, құлақтарыңыз тек жақсы сөз бен әсем әуенді ғана естиді. Нұр көзімізге де жетті. Көзіміз тек жақсыға қарап, бәрінен жақсы лықты ғана көреді. Сіздің басыңыз түгелдей нұрға бөленіп, басыңыз ға тек ізгі, сәулелі ой келеді.  
Нұр бірте - бірте қарқындап және шұғылана бастайды, сіздің денеңіз ден шығып, жан - жағыңызға сәуле шашады. Осы нұрды туысқанда рыңызға, мұғалімдеріңізге, достарыңызға, таныстарыңызға бағытта ңыз. Нұрды уақытша түсініспей, ренжісіп жүрген адамдарға да бағыттаңыз. Олардың да жүрегі нұрға толсын. Осы нұр бүкіл әлемге: барлық адамдарға, жан - жануарларға, өсім діктерге, тірі жанға таралсын... Ғаламның барлық түкпір - түкпіріне нұр бағыттаңыз. Ойша айтыңыз: «Мен нұрлымын... Нұр менің ішім де... Мен Нұрмын»  
Осындай Нұр, Махаббат және Тыныштық күйінде отыра тұрыңыз...  
Енді осы Нұрды жүрегіңізге орналастырыңыз. Нұрға толы бүкіл әлем сіздің жүрегіңізде. Оны осындай әсем қалыпта сақтаңыз.  
Жаймен көзіңізді ашуға болады. Рахмет!

*«Маған жақсы мұғалім бәрінен де қымбат, өйткені мұғалім – мектептің жүрегі» Ы. Алтынсарин*

*- Дәйексөз сіздерге қандай ой туғыды****.***

**Оқиғаларды әңгімелеу**

Ертеде бір патша баласын медресеге беріпті. Баласы ұстазды тыңдамай, еркелікке басыпты. Патшаның баласы болғандықтан ұстаз да балаға қатты сөйлеуге қаймығып, шарасыз халге түсіпті. Бірақ шәкірт аманат болғандықтан, ұстаз шыдамы таусылып, патшаға барып, жағдайды жеткізеді. Патша әрі ойланып, бері ойланып, бір шешімін тауып ұстазға ойын айтады. Ұстаз алғашында бұл шешімге шошып кетсе де, патшаның дегеніне көнеді. Келесі күні дәріс үстінде бала тағы да еркелігіне басып, ұстазды тыңдамай, келемеж қылады. Дәл сол сәтте есік қағылып, патша есіктен басын сұғып ішке қарайды. Алдын-ала келіскендей ұстаз патшаға дүрсе қойып, айқайға басады: Шық кәнеки, көрмеймісің, дәріс өтіп жатыр, - деп. Патша болса мүләйімсіп, кешірім сұрап, шығып кетеді. Мұндайды көрген патша баласының ауызы ашылып, көзі бақырайып кетеді. Сол күннен бастап ұстаздың айтқанын екі етпей, үлгілі шәкірт болыпты. Осылайша баласының тәрбиесін, ұстаздың абройын өзінің патшалығынан да маңыздырақ, жоғары санайтын игры патша дегеніне жетіпті.

**Сұрақтар:**

**-**Мұғалімнің патшаға келу себебі не?

-Әңгіме қандай құндылық туралы айтылған?

-Бұл әңгімеден қандай ой түйдіңіздер?

-Өздеріңіз дұрыс әрекет жасаған кезде қандай сезімде болдыңыздар?

**Шығармашылық топтық жұмыс**

«Мұғалімнің рөлі» тақырыбында сурет салу. (Баяу музыкамен)

**Топ пен ән айту.**  
**Ұстазым, менің ұстазым**(с. А.Шамкенов, ә. Ә.Еспаев)

Рефлексия «Екі жұлдыз, бір тілек»